Mithelo leyi yi faneleke ku hakeriwa yi tala ku fanela ku hakeriwa hi siku ro karhi leri ri nga vekiwa eka nothisi ya nkambelo ya mithelo kumbe eka nothisi yin'wana na yin'wana yo hakela leyi yi humesiwaku hi va South Revenue Service African . Loko ntsengo wa muthelo wu nga hakeriwi hi siku leri nga vekiwa, u ta boheka ku hakela ntswalo na ndziho.
Loko u nga koti ku hakela ntsengo lowu nga vekiwa hi siku leri nga vekiwa, u fanela ku endla malulamiselo ya ku hakela ntsengo wolowo ka ndzhaku.
Malulamiselo ya ku hakela ka ndzhaku hi ku landza balansi leyi kolotiwaku eka akhawunti ya wena, ya nga voneleriwa eka nkarhi wa tin'hweti tinharhu, kambe swi ta ya hi swivangelo swa xikombelo xa wena.
Va SARS va ta langutana na xikombelo xa wena no endla xiboho xa makumu hi ku endla ka wena malulamiselo ya ku hakela xikweletu xa muthelo ka ndzhaku. Hi kombela u xiyaxiya leswaku va SARS va nga ala xikombelo xa wena.
Rhumela xikombelo hi fekisi eka Call Centre ya va SARS leyi faneleke kumbe eka hofisi ya rhavi ra SARS leri nga kusuhani.
Sayina ntwanano wa ku hakela muthelo lowu kolotiwaku ka ndzhaku loko ku nga si endliwa nothisi ya malulamiselo eka rhekhodo ya wena ya muthelo.
Loko u tsandzeka ku landzelela xiyimo xa mahakelelo ya muthelo lowu kolotiwaku lowu wu nga vekiwa eka ntwanano lowu u nga wu sayina na va SARS, ntwanano wu ta hetiwa kutani ku endliwa mafambiselo ya ku hlengeleta timali leti u tikolotaku hi tindlela tin'wana.
A ku na nkarhi lowu nga vekeriwa vutirheli lebyi.
A ku na tifomo leti tatiwaku.